Jekk qatt qattajt lejl fi sptar, ġod-dar u titqalleb min-naħa għall-oħra tistenna li jgħaddi l-lejl għax qawwi l-uġigħ kif tara din il-kelma tiksaħ, tibjad u tegħreq ! Imiss lil kulħadd, żgħar, kbar, m'hemmx ilqugħ, jidħol biex joqgħod. Hemm l-uġigħ tal-ġisem ġewwa jew barra, jidher jew ma' jidhirx. Hemm tbatija tal-moħħ tixtieq in-nies jifhmuk, iserrħuk, ikunu miegħek u dan ma' ssibux. U tfittex u tibqa' tfittex. Hemm l-uġigħ tal-qalb. Tistenna li jħobbuk, ifissduk, li jduru miegħek u dan ma ssibux u tistenna u tinfena bil-mod jew malajr. Hemm l-uġigħ tar-ruħ fejn ta' madwarek u tal-bogħod m'hemmx wisgħa għal Alla f'qalbhom. Tista' f'ġenn taż-żgħożija titħabat biex tneħħi l-uġigħ tal-oħrajn u ma jirnexxilekx u taqta' qalbek u taqsamha u tieqaf hemm. Tista' twebbes qalbek u taħseb għal rasek u l-uġigħ tal-oħrajn iżżommu barra minnek. Jiġi waqt meta ġġarrab il-madmad tal-uġigħ. Tista' iżda toħroġ minnek innifsek, tgħix bil-għaqal u qies u l-uġigħ f'ġismek, f'moħħok, f'qalbek u f'ruħek jibda jiċkien. Jekk ħaddieħor jara fik imħabba, hena u għożża flimkien ma' ħbiberija, dak li kien uġigħ niffiedi, iebes, jibda jerħi u jnaqqas: tkunx int il-kaġun tal-uġigħ tiegħek u ta' ħaddieħor.
Uġigħ